'n Luilekker Bosveldvakansie lê voor | Die Oog Vakansie-oord
← Oktobervakansie gaan ‘n fees wees
Ouers ontspan terwyl kinders baljaar →
Posted on November 22, 2016 by Blaar Coetzee
Ons kan nie wag vir Desember om al die ou bekendes weer te sien en nuwe vriende te maak nie. Die Oog is besig om sy vere reg te skud en hierdie vakansie beloof om weer ‘n hoogtepunt op die jaarkalender te wees.
Besoekers van heinde en verre kan uitsien na hope vakansievermaak vir die hele gesin. Daar is ure se speletjies en musiek om die swembad, op die rugbyveld, op die tennisbane en sommer oral oor die terrein. Daar is gaskunstenaars en massabraai-aande, waterkaskenades en poolkompetisies – iets vir elkeen.
Vir ons gaste wat Kersdag saam met ons gaan vier, wil ons nou al nooi om te bespreek vir ‘n wonderlike Kersete. Daar is 2 ete-sessies vir die dag om soveel as moontlik mense die geleentheid te gee. Kyk maar net na die spyskaart hieronder, dan sal jy verstaan waarom 2 sessies nodig gaan wees!
Skakel nou 014 743 4600 om jou vakansie-akkommodasie te bespreek.